*Lēmuma projekts*

**Par Alūksnes novada pašvaldības nekustamā īpašuma “Reitnieki”, Veclaicenes pagastā, Alūksnes novada atsavināšanu**

Izskatot bijušā zemes lietotāja pilnvarotās personas 18.01.2024. iesniegumu par nekustamā īpašuma “Reitnieki”, Veclaicenes pagastā, Alūksnes novada, īpašuma kadastra Nr. 3688 005 0103 atsavināšanu, kas 18.01.2024. saņemts Alūksnes novada pašvaldībā un reģistrēts ar Nr. ANP/1-23/24/51, pamatojoties uz Publiskas personas mantas atsavināšanas likuma 4. panta ceturtās daļas 8. punktu, 5. panta pirmo daļu, 8. panta otro daļu,

1. Nodot atsavināšanai Alūksnes novada pašvaldības īpašumu, kas sastāv no apbūvētas zemes vienības ar kadastra apzīmējumu 3688 005 0103 un neapbūvētas zemes vienības ar kadastra apzīmējumu 3688 005 0104, “Reitnieki”, Veclaicenes pagastā, Alūksnes novadā, 18,6 ha kopplatībā, pārdodot par brīvu cenu bijušajam zemes lietotājam.
2. Uzdot nosacītās cenas noteikšanu un atsavināšanu veikt Īpašumu atsavināšanas komisijai.